ร้านข้าวปั้น มองจากด้านหน้าร้านเป็นห้องเดียวเล็กๆ ผมเดินเปิดประตูเข้าไป อย่างแรกเลยที่แตะจมูกเข้ามาคือพวกกลิ่นซอสโชยุ กลิ่นเครื่องซูชิที่มีรสชาติเข้มข้น แรงๆ บางคนอาจจะชอบ แต่ผมไม่ค่อยกลิ่นสไตล์นี้เท่าไหร่ แต่เข้ามานั่งสักพักก็จะชินครับ ^^

ที่ร้านข้าวปั้นจะม้วนกันในร้านเลย ไม่ได้ทำในครัวหลังร้านครับ อันนี้เลยเป็นเหตุทำให้ในร้านเก็บกลิ่นมาหน่อยครับ ^^"

เสิร์ฟแรกที่ยกมา ดูในจานนี่จัดจานได้น่ารับประทานมากครับ รสชาติก็อร่อยกันเลยทีเดียว ถูกใจ Japanese food lover แน่นอนครับ แต่...นะครับแต่ ออกตัวก่อนว่าเป็นคนชอบกินวาซาบิ ผมว่าวาซาบิที่ร้านมันจืดๆ ไปหน่อย ปาดไปเยอะยังไม่ค่อยจี๊ดขึ้นสมอง น้ำตง น้ำตาไหลเท่าไหร่ ถ้าเปรียบเทียบกับร้านอื่นนะครับ

ร้านนี้มีดีที่มากิจริงๆ ครับ อร่อยมากๆ ราคาก็อยู่ในเกณฑ์ที่รับได้ครับ... แนะนำว่านามาซาเกะ เทมปูระเป็นออเดิร์ฟแรกๆ มาได้เลยครับ ซอสหวานๆ เค็มๆ เผ็ดกำลังดีเลยครับ... หาดใหญ่นี่ ร้านด้านนอกที่ไม่ใช่ภายในห้าง จำพวกข้าวปั้น roll มากิอร่อยแบบนี้หาได้ค่อนข้างยากมากครับ